《叠辛巳1869夏日偕邱诰臣同子仙根并吕大汝玉汝修汝成林秋衡游竹溪寺用七十二峰羁客韵》
清代·傅于天

半世飘蓬笑此身，情深月夕与花辰。
天心数点参禅奥，石上三生悟夙因。
竹影撑云惊睡犬，鸟声啼柳醒行人。
西廊一阵东风起，洒落荷珠泻白银。

作者简介：傅于天，字子亦，号览青，咸丰至光绪初叶人士。清彰化东势角（今台中东势镇）人，一作朴仔口庄（今丰原市朴子里）人，又作翁仔社人。为邑生员，二十六岁卒。曾构草堂于东势峰下、大甲溪边，额曰“肖岩”，躬率子弟耕读于其间。与吕氏兄弟、丘逢甲曾同游台南，唱和之作集为《竹溪唱和集》。